b'\n_START_ARTICLE_\nDarwin (Gal\xc3\xa1pagos)\n_START_PARAGRAPH_\nOtok Darwin (Isla Darwin) je dobil ime po Charlesu Darwinu in je med manj\xc5\xa1imi otoki v arhipelagu. Ima povr\xc5\xa1ino 1,1\xc2\xa0km\xc2\xb2 in sega v vi\xc5\xa1ino najve\xc4\x8d 168 metrov. Na otoku se ni mogo\xc4\x8de izkrcati. Prvi obisk je do\xc5\xbeivel \xc5\xa1ele leta 1964 s pomo\xc4\x8djo helikopterja.\n_START_SECTION_\nGeologija\n_START_PARAGRAPH_\nOtok Darwin je ostanek ugaslega vulkana in se nahaja severozahodno od glavne skupine oto\xc4\x8dja na liniji, ki se razteza po grebenu med Galapa\xc5\xa1ko, Nazca in Cocosovo tektonsko plo\xc5\xa1\xc4\x8do._NEWLINE_Nastanek otoka Darwin se razlikuje od glavnih galapa\xc5\xa1kih otokov. Obstajata dve teoriji o oblikovanju: prva pravi, da se je dvigajo\xc4\x8da magma raz\xc5\xa1irila iz centralnega dela oto\xc4\x8dja; druga teorija pravi, da je bil dvig magme lo\xc4\x8den in jo je povzro\xc4\x8dil prelom litosferskih plo\xc5\xa1\xc4\x8d. Sem sodi tudi bli\xc5\xbenji otok Wolf, oddaljen pribli\xc5\xbeno 40\xc2\xa0km. Zadnji izbruh naj bi bil pred 400.000 leti._NEWLINE_Darwin je verjel, da sta imela otoka vsaj dve obdobji nastajanja v svoji zgodovini. Vidne so plasti tufa in bazalta. Vse ka\xc5\xbee, da je otok Darwin ostanek neko\xc4\x8d veliko ve\xc4\x8djega otoka, ki pa se je kot posledica erupcij zmanj\xc5\xa1al._NEWLINE_Darwinov lok je skalni naravni most sredi morja, ki se nahaja manj kot kilometer od glavnega otoka Darwin in je posebna znamenitost._NEWLINE_Na otoku je mogo\xc4\x8de videti tjulnje, burnice, morske legvane, galebe, morske leve, kite, morske \xc5\xbeelve in rde\xc4\x8denoge Nazca strmoglavce.'